ચીન અને અમેરિકા બાદ ભારત દુનિયાનો તેલ આયાત કરનાર ત્રીજો સૌથી મોટો દેશ છે. છેલ્લા કેટલાક મહિનાઓમાં ભારતમાં તેલના ભાવોમાં વધારો થતાં કેન્દ્ર સરકાર પણ બેકફૂટ પર આવી ગઈ છે. ભારતમાં વિપક્ષથી લઈને સામાન્ય જનતા સુધી બધા તેલના ભાવોના કારણે પરેશાન સરકારને ઘણી વાર ઘેરી ચૂકી છે. તેલના ભાવો વધતા ભારતને વેપારમાં નુકશાન થઈ રહ્યુ છે. આ તરફ પેટ્રોલિયમ મંત્રી ધર્મેન્દ્ર પ્રધાન પણ ઘણી તેલ કંપનીઓ સાથે બેઠક કરી ચૂક્યા છે. જો ઓપેકની બેઠકમાં ક્રૂડ ઓઈલ પ્રોડક્શન અંગે નિર્ણય લેવામાં આવે તો બ્રેન્ટના ભાવ 65 ડૉલર પ્રતિ બેરલ સુધી ઘટી શકે છે અને આનાથી તેલના ભાવોમાં ઘટાડો થઈ શકે છે. વળી, જો આ જ પ્રમાણે ચાલુ રહ્યુ તો સરકારને ઉત્પાદ શુલ્કમાં ઘટાડો કરવા માટે મજબૂર કરવામાં આવશે જેનાથી ભારતમાં રાજકોષીય નુકશાનમાં વધારો થશે.